મયૂર પટેલ ભારત સહિત અાફ્રિકામાં સેવાકાર્ય કરી રહ્યા છે. તેમના દ્વારા ગરીબ વિદ્યાર્થીઅોને ‘અોલ્ડ કંપાલા અલૂમ નાઇટ’ ફંડ દ્વારા સ્કોલરશિપ અાપે છે. બહેરા બાળકો માટે ‘શ્રવણા’ ચેરિટી દ્વારા ૧૧૦૦ જેટલા ગરીબ નિ:સહાયને હીયરીંગ એડ અાપવામાં અાવ્યા છે. અા ઉપરાંત "લીટલ ડ્રોપ્સ" નામક ચેરિટી દ્વારા પણ અક્ષમ વિકલાંગોને શૈક્ષણિક સેવા અાપી રહ્યા છે. તેઅો ‘પોલિયો ચિલ્ડ્રન’ ચેરિટી સંસ્થાના ટ્રસ્ટી છે. એમના મોટાભાઇ અરૂણભાઇ પટેલ જેઅો પોતે પોલિયો પીડિતગ્રસ્ત છે તેઅો અને અમેરિકાસ્થિત એક ભાઇ ડો. શિરીષભાઇ પણ સ્થાપક ટ્રસ્ટી છે. અાફ્રિકામાં અભ્યાસ દરમિયાન અરૂણભાઇએ જાતે અનુભવેલી વિટંબણા બાદ મયૂરભાઇ, અરૂણભાઇ અને ડો.શિરીષભાઇ એ ત્રણેય ભાઇઅોએ અાફ્રિકા અને ભારતના ગરીબ પોલિયોગ્રસ્ત બાળકોને સહાય કરવા સેવાલક્ષી સંસ્થા ‘પોલિયો ચિલ્ડ્રન’ની સ્થાપના કરી છે. એમની અા સંસ્થા દ્વારા રાજસ્થાનમાં ત્યજી દેવાયેલા અસંખ્ય નિ:સહાય, ગરીબ પોલિયોગ્રસ્તોને શિક્ષણ અપાય છે. મયૂર પટેલે જણાવ્યું કે, ‘નેપાળ અને ક્રોએશિયાથી પણ મદદ માટે હાથ લંબાવ્યો છે.’